Usprkos odustajanju Britanije, SAD nastoji okupiti medjunarodnu koaliciju
Američki ministar obrane Chuck Hagel je o tome govorio u Manili
Američki ministar obrane Chuck Hagel je izjavio da će Sjedinjene Države nastaviti tražiti medjunarodnu koaliciju, kao zajednički odgovor na navode o sirijskom korištenju kemijskog oružja - a usprkos tome što je britanski parlament odbio da odobri vojnu akciju vladi u Londonu. Chuck Hagel , američki ministar obrane kaže: "Naš je pristup ovome da nastavimo okupljati medjunarodnu koaliciju koja će djelovati zajedno . Vjerujem da smo svjedoci da odredjeni broj zemalja javno iskazuje svoje stajalište glede korištenja kemijskog oružja. Nastavit ćemo se konsultirati s našim saveznicima, s našim partnerima i prijateljima. Američki ministar obrane je o ovome govorio u Manili, a dan nakon što je Donji dom britanskog parlamenta odbio vojnu akciju Britanije. Američki predsjednik Barack Obama još uvijek odlučuje o tome kako odgovoriti u Syriji. Predsjednikovi viši savjetnici su razgovarali s brojem kongresmena o tome Kongresmen Howard McKeon , predsjedavajući Odbora za oružane snage: "Rekli su nam koje dokaze imaju. To će i objaviti. Kada to bude učinjeno, razumjet ćemo situaciju. Medjutim, na predsjedniku je Sjedinjenih Država da prezentira argumente za akciju, da uvjeri javnost u njenu neophodnost. Javnost nije baš za rat. Sinoć je jedna grupa ljudi koji se protive svakoj američkoj akciji u Syriji, prosvjedovala ispred Bijele Kuće: Vrlo mi je sumnjivo to što su do sada pokazali, i vjerujem da Sjedinjene Države ne bi trebale započeti bombardovanje Syrije, što ne znači da situacija tamo nije tragična. kako će bombardovanje pomoći? Samo će više ljudi poginuti. Generalni tajnik UN-a Ban Ki - moon je pozvao svjetske sile da pričekaju s akcijom sve dok istražiteljski tim UN-a ne završi svoj posao na terenu. Očekuje se da inspektori UN-a napuste Syriju do subote. Administracija predsjednika Obame je takodjer saopćila da je moguće da reagira sama , ukoliko UN ne postigne konsensus oko odgovora na korištenje kemijskog oružja. Sirijski zvaničnici negiraju da su koristili kemijsko oružje i optužuju pobunjenike da koristi takvo oružje protiv sirijskih vojnika.